ཟླ་འདིའི་ཕྱི་ཚེས་༢ཉིན་གྱི་སྔ་དྲོ་ཆུ་ཚོད་༡༠པའི་ཐོག་དྷ་ས་མེག་གྷན་ཐེག་ཆེན་ཆོས་གླིང་གཙུག་ལག་ཁང་གི་གསུང་ཆོས་རྭ་བའི་ནང་མང་གཙོའི་དུས་ཆེན་ཐེངས་༥༨པའི་གཞུང་འབྲེལ་མཛད་སྒོ་སྲུང་བརྩི་གནང་སོང་ཞིང་།མཛད་སྒོའི་ཐོག་སྐུ་མགྲོན་གཙོ་བོ་རྒྱ་གར་གྲོས་ཚོགས་འོག་མའི་འཐུས་མི་སྐུ་ཞབས་ཀུན་ཝར་བྷ་ར་ཏེན་ཌར་སིན་དང་།སྲིད་སྐྱོང་བློ་བཟང་སེང་གེ།སྤྱི་འཐུས་ཚོགས་གཙོ་མཁན་པོ་བསོད་ནམས་བསྟན་འཕེལ།ཁྲིམས་ཞིབ་པ་ཆོས་ཁྲི་སྟེང་པ་ངག་དབང་ཆོས་གྲགས་གསུམ་གྱིས་དབུས་པའི་བོད་མིའི་སྒྲིག་འཛུགས་ཀྱི་མང་གཙོའི་ཀ་བ་གསུམ་གྱི་མཛད་གཙོ་རྣམ་པ་དང་སྲི་ཞུའི་ལས་བྱེད་རྣམས།གཞན་ཡང་སེར་སྐྱ་མང་ཚོགས་དང་སློབ་གྲྭ་ཁག་གི་སློབ་མ་རྣམས་བཅས་འཛོམས་འདུག་པ་དང་།སྐབས་དེར་བོད་གཞུང་ཟློས་གར་ཚོགས་པ་དང་དྷ་ས་ཁུལ་གྱི་སློབ་གྲྭ་ཁག་ནས་གཞས་སྣ་འདྲ་མིན་ཁག་འཁྲབ་སྟོན་གཟིགས་འབུལ་ཞུས་སོང་།